ai4bharat/Pralekha huggingface dataset:
বিদ্যুৎমন্ত্রক
এনটিপিসি এক দিনেই সর্বাধিক ৯৭৭.০৭ মিলিয়ন ইউনিট বিদ্যুৎ উৎপাদন করেছে
নয়াদিল্লি, ২৯ জুলাই, ২০২০
কেন্দ্রীয় শক্তি মন্ত্রকের অধীন রাষ্ট্রায়ত্ত সংস্থা এনটিপিসি লিমিটেড গত ২৮শে জুলাই এক দিনে এখনও পর্যন্ত সর্বাধিক ৯৭৭.০৭ মিলিয়ন ইউনিট বিদ্যুৎ উৎপাদন করেছে। সংস্থার অধীন সহযোগী ও যৌথ উদ্যোগে গঠিত সংস্থাগুলি যৌথভাবে গত ২৮শে জুলাই সর্বোচ্চ বিদ্যুৎ উৎপাদন করেছে।
এনটিপিসি-র পক্ষ থেকে জানানো হয়েছে, ৫টি বিদ্যুৎ উৎপাদন কেন্দ্রে গত ২৮ তারিখ সর্বাধিক ক্ষমতা কাজে লাগিয়ে ১০০ শতাংশ বিদ্যুৎ উৎপাদিত হয়েছে। এর আগে এনটিপিসি গত বছরের ১২ই মার্চ একদিনে সর্বাধিক ৯৩৫.৪৬ মিলিয়ন ইউনিট বিদ্যুৎ উৎপাদন করেছে।
মোট ৬২ হাজার ৯১০ মেগাওয়াট বিদ্যুৎ উৎপাদন ক্ষমতাসম্পন্ন এনটিপিসি গ্রুপের ৭০টি বিদ্যুৎ উৎপাদন কেন্দ্র রয়েছে। এর মধ্যে ২৪টি কয়লা-ভিত্তিক ৭টি গ্যাস/তরল জ্বালানি-ভিত্তিক, ১টি জলবিদ্যুৎ, ১৩টি পুনর্নবীকরণযোগ্য শক্তি উৎপাদন ইউনিট রয়েছে।
(CG/BD/SB
স্বাস্থ্যওপরিবারকল্যাণমন্ত্রক
স্বাস্থ্য মন্ত্রকের ই-সঞ্জীবনী ওপিডি ব্যবস্থায় সূচনার ছয় মাসের মধ্যেই ৩ লক্ষ টেলি-পরামর্শ দেওয়া হয়েছে
তালিকায় ওপরে থাকা চারটি রাজ্যের সুফলভোগীদের ৯০ শতাংশই এই সুবিধা গ্রহণ করেছেন
নয়াদিল্লি, ২৪ সেপ্টেম্বর, ২০২০
কেন্দ্রীয় স্বাস্থ্য ও পরিবারকল্যাণ মন্ত্রকের ই-সঞ্জীবনী ওপিডি প্ল্যাটফর্মের মাধ্যমে ৩ লক্ষ টেলি-পরামর্শ প্রদান করা হয়েছে। উল্লেখযোগ্য এই মাইলফলক ওপিডি পরিষেবা শুরু হওয়ার কেবল ছয় মাসের মধ্যেই অর্জিত হয়েছে।
ই-সঞ্জীবনী ওপিডি পরিষেবা কোভিড-১৯ মহামারীর সময়ে রোগী ও চিকিৎসকের মধ্যে টেলিফোনে মতবিনিময়ের উপযুক্ত মঞ্চ হয়ে উঠেছে। এই পরিষেবা শুরু হওয়ার ফলে বাড়িতে থেকেই যেমন চিকিৎসকের পরামর্শ পাওয়া যাচ্ছে, অন্যদিকে তেমনই দৈহিক ব্যবধান সুনিশ্চিত করে করোনার সংক্রমণ প্রতিরোধ সম্ভব হচ্ছে। এমনকি, কোভিড-বহির্ভূত জরুরি চিকিৎসা পরিষেবার ক্ষেত্রেও রোগীদের প্রয়োজনীয় পরামর্শ দেওয়া হচ্ছে। বিপুল সংখ্যায় এই পরিষেবা গ্রহণ ই-সঞ্জীবনী ওপিডি প্ল্যাটফর্মের জনপ্রিয়তাকেই প্রমাণিত করে।
এখনও পর্যন্ত ১ লক্ষ ২৯ হাজার ৮০১টি ডিজিটাল মতবিনিময়ের মাধ্যমে তামিলনাড়ু টেলি-পরামর্শের সংখ্যার নিরিখে রাজ্যগুলির মধ্যে সবার ওপরে রয়েছে। এই রাজ্যে ৯ আগস্ট নাগাদ ৩২ হাজারের বেশি ওপিডি পরামর্শ দেওয়া হয়েছে এবং ওই একই মাসের ১৯ তারিখ নাগাদ টেলি-পরামর্শের সংখ্যা বেড়ে দাঁড়ায় ৫৬,৩৪৬। গত ৮ সেপ্টেম্বর পর্যন্ত তামিলনাড়ুতে প্রায় ১ লক্ষ  টেলি-পরামর্শ দেওয়া হয়েছে। কোভিড-১৯-এ সর্বাধিক প্রভাবিত এই রাজ্যটিতে অত্যাবশ্যক স্বাস্থ্য পরিষেবা প্রদানের ক্ষেত্রে ই-সঞ্জীবনী ওপিডি প্ল্যাটফর্ম সংক্রমণের ঝুঁকি প্রতিরোধ করার ক্ষেত্রে গুরুত্বপূর্ণ ভূমিকা পালন করেছে। তামিলনাড়ু বাদে অন্য যে রাজ্যগুলিতে উল্লেখযোগ্য সংখ্যায় টেলি-পরামর্শ দেওয়া হয়েছে তার মধ্যে রয়েছে কেরল  এবং উত্তরাখণ্ড । তামিলনাড়ু, উত্তরপ্রদেশ, কেরল ও উত্তরাখণ্ড – এই চারটি রাজ্য থেকে মোট টেলি-পরামর্শের ৮৯.৭৫ শতাংশ বা ২ লক্ষ ৬৯ হাজার ২৬৪টি টেলি-পরামর্শ দেওয়া হয়েছে।
গুজরাট, কেন্দ্রশাসিত জম্মু ও কাশ্মীর এবং ছত্তিশগড়ে ই-সঞ্জীবনী ওপিডি পরিষেবা শুরু হওয়ার পর ২৬টি রাজ্য ও কেন্দ্রশাসিত অঞ্চলে টেলি-পরামর্শের জন্য এই প্ল্যাটফর্ম ব্যবহার করা হচ্ছে। রোগীদের প্রয়োজনীয় পরামর্শ দেওয়ার জন্য প্ল্যাটফর্মের উপযোগী করে তুলতে প্রায় ৪,৬০০ জন চিকিৎসককে প্রশিক্ষণ দেওয়া হয়েছে। এমনকি, জাতীয় স্তরে প্রতিদিন গড়ে ৬ হাজারটি করে টেলি-পরামর্শ দেওয়া হচ্ছে।
ই-সঞ্জীবনী প্ল্যাটফর্মের মাধ্যমে দু'ধরনের পরিষেবা দেওয়া হয়। প্রথমটি হল, চিকিৎসকের সঙ্গে চিকিৎসকের পরামর্শ বা ই-সঞ্জীবনী এবং অপরটি হল রোগীর সঙ্গে চিকিৎসকের পরামর্শ বা ই-সঞ্জীবনী ওপিডি। চিকিৎসকের সঙ্গে চিকিৎসকের ই-সঞ্জীবনী পরামর্শ আয়ুষ্মান ভারত স্বাস্থ্য ও রোগীকল্যাণ কেন্দ্রের মাধ্যমে রূপায়িত হচ্ছে এবং ই-সঞ্জীবনী ওপিডি পরিষেবা সরাসরি রোগীরা চিকিৎসকের সঙ্গে কথা বলে পরামর্শ পাচ্ছেন।
স্বাস্থ্য মন্ত্রক গত এপ্রিল মাসে কোভিড-১৯ মহামারীর প্রেক্ষিতে রোগীদের সঙ্গে চিকিৎসকদের টেলি-পরামর্শ সুবিধা চালু করার জন্য ই-সঞ্জীবনী ওপিডি প্ল্যাটফর্মের সূচনা করে। টেলিফোন-ভিত্তিক এই চিকিৎসা পরামর্শ কোভিড-১৯ সংক্রমণ প্রতিরোধের ক্ষেত্রে অত্যন্ত কার্যকরী প্রমাণিত হয়েছে। সেইসঙ্গে, কোভিড-বহির্ভূত অত্যাবশ্যক স্বাস্থ্য পরিষেবা প্রদানেও গুরুত্বপূর্ণ ভূমিকা পালন করেছে।
CG/BD/DM
(Visitor Counter : 182
মানবসম্পদবিকাশমন্ত্রক
ন্যাশনাল কাউন্সিল ফর টিচার এডুকেশন এইচ ই আই এবং টি ই আই-এর শিক্ষক শিক্ষা কার্যক্রমের স্বীকৃতির প্রক্রিয়াকে সহজতর করার জন্য একটি পোর্টাল চালু করেছে
এই পোর্টালে নতুন চালু হওয়া চার বছরের আইটিইপি প্রক্রিয়াও রাখা হবে
নতুন দিল্লি, ২৯ মে, ২০২২
কেন্দ্রীয় শিক্ষামন্ত্রকের অধীন ন্যাশনাল কাউন্সিল ফর টিচার এডুকেশন এইচ ই আই এবং টি ই আই- এর শিক্ষক শিক্ষা কার্যক্রমের স্বীকৃতির সম্পূর্ণ প্রক্রিয়াকে অব্যাহত রাখার জন্য একটি অনলাইন পোর্টাল চালু করেছে। এই পোর্টালের মাধ্যমে পাঠক্রমের জন্য আবেদনের সময় থেকে স্বীকৃতি আদেশ জারি করা পর্যন্ত সমস্ত পর্যায় থাকবে। সম্প্রতি চালু হওয়া চার বছরের আইটিইপি আবেদনগুলির ক্ষেত্রেও এই পোর্টাল সক্রিয় থাকবে।
এই পোর্টালটি তৈরির উদ্দেশ্য স্বচ্ছতা বজায় রাখা।
আইটিইপি-র জন্য অনলাইন আবেদন গুলি ওয়েবসাইটের এডমিন লগ ইন- এর মাধ্যমে এনসিটি-র দ্বারা পরিচালিত হবে।
CG/ SB
(Visitor Counter : 98
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা জাতীয় এইড্স নিয়ন্ত্রণ কর্মসূচির চতুর্থ পর্যায়ের কাজ দ্বাদশ যোজনার পরেও আরও তিন বছরের জন্য  চালিয়ে যাওয়ার সিদ্ধান্ত অনুমোদন করেছে
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার অর্থনৈতিক বিষয় সংক্রান্ত কমিটির বৈঠকে জাতীয় এইড্স নিয়ন্ত্রণ কর্মসূচির চতুর্থ পর্যায়ের কাজ দ্বাদশ যোজনার পরেও আরও তিন বছরের জন্য, অর্থাৎ ২০১৭’র এপ্রিল থেকে ২০২০-র মার্চ পর্যন্ত চালিয়ে যাওয়ার সিদ্ধান্ত অনুমোদন করা হয়। এর জন্য ৬৪৩৪.৭৬ কোটি টাকা বরাদ্দ করা হবে।
এই সিদ্ধান্তের ফলে, দেশের ৯৯ শতাংশেরও বেশি জনসংখ্যাকে এইচআইভি সংক্রমণ মুক্ত রাখা সম্ভব হবে। এছাড়া, ৭০ লক্ষেরও বেশি বিশেষ ঝুঁকিপূর্ণ জনসংখ্যাকে একটি সার্বিক এইচআইভি প্রতিরোধ কর্মসূচির আওতায় নিয়ে আসা সম্ভব হবে। অন্যদিকে, আগামী তিন বছরে ৫ কোটি গর্ভবতী মহিলা সহ যে ১৫ কোটি ঝুঁকিপূর্ণ জনসংখ্যার এইচআইভি সংক্রমণের সম্ভাবনা রয়েছে, তাঁদের স্বাস্থ্য পরীক্ষার ব্যবস্থা করা হবে। আগামী তিন বছরে সারা দেশে ২ কোটি ৩২ লক্ষ ইউনিট রক্তের নমুনা ন্যাকো’র ব্লাড ব্যাঙ্কের মাধ্যমে পরীক্ষা করা হবে। অন্যদিকে, আগামী তিন বছরে যৌন সংসর্গের ফলে সংক্রামিত ২ কোটি ৮২ লক্ষ মানুষের চিকিৎসা করা সম্ভব হবে এবং ১৭ লক্ষ এইচআইভি আক্রান্ত ব্যক্তিকে বিনামূল্যে অ্যান্টি-রেট্রোভাইরাল চিকিৎসার ব্যবস্থা করা সম্ভব হবে।
CG/PB/SB
(Visitor Counter : 29
প্রধানমন্ত্রীরদপ্তর
এশিয়ান গেমস-এ পুরুষদের সিঙ্গল ব্যাডমিন্টন বিভাগে প্রণয় এইচ এস-এর ব্রোঞ্জ পদক জয়ের ঘটনায় তাঁর ক্রীড়া নৈপুণ্যের বিশেষ প্রশংসা করলেন প্রধানমন্ত্রী
নয়াদিল্লি, ৬ অক্টোবর, ২০২৩
এশিয়ান গেমস-এ পুরুষদের সিঙ্গল ব্যাডমিন্টন বিভাগে ভারতীয় খেলোয়াড় প্রণয় এইচ এস-এর উল্লেখযোগ্য সাফল্য ও ব্রোঞ্জ পদক লাভের ঘটনায় তাঁর বিশেষ প্রশংসা করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে পোস্ট করা এক বার্তায় প্রধানমন্ত্রীর মন্তব্য :
“@PRANNOYHSPRI-এর উল্লেখযোগ্য সাফল্যে আমরা রোমাঞ্চিত। এশিয়ান গেমস-এ পুরুষদের সিঙ্গল ব্যাডমিন্টন বিভাগে তিনি ব্রোঞ্জ পদক জিতে নিয়েছেন! তাঁর স্থির সঙ্কল্প এবং একান্ত নিষ্ঠা আগামীদিনের খেলোয়াড়দের কাছে অনুসরণযোগ্য।
সাবাস প্রণয়! আপনার এই সাফল্যে দেশ আজ উৎসাহিত।”
PG/SKD/DM
(
অর্থমন্ত্রক
অর্থমন্ত্রী শ্রীমতি নির্মলা সীতারমণ বিশ্বব্যাংক-আইএমএফের উন্নয়ন কমিটির বৈঠকে অংশ নিয়েছেন
অর্থমন্ত্রী, ভারতে গরিব ও দুঃস্থদের জন্য সামাজিক সহায়তার ব্যবস্থা এবং বিভিন্ন সংস্থার জন্য ত্রাণ ব্যবস্থাসহ কোভিড-১৯ প্রতিহত করার জন্য গৃহীত পদক্ষেপ নিয়ে আলোচনা করেছেন
নতুন দিল্লি, ১৭ এপ্রিল ২০২০
কেন্দ্রীয় অর্থমন্ত্রী, শ্রীমতি নির্মলা সীতারমণ, আজ ভিডিও কনফারেন্সের মাধ্যমে উন্নয়ন কমিটির ১০১ তম পূর্নাঙ্গ বৈঠকে অংশ নিয়েছেন। আলোচনার বিষয়বস্তু ছিল কোভিড-১৯ জরুরী অবস্থা সম্পর্কিত বিশ্বব্যাংক গোষ্ঠীর প্রতিক্রিয়া, এবং কোভিড-১৯ ঋণ উদ্যোগ: আইডিএ দেশগুলির সমর্থনে আন্তর্জাতিক আহ্বান।
এই অধিবেশনে শ্রীমতি নির্মলা সীতারমণ বলেছেন যে জনসংখ্যার নিরিখে ভারত একটি বড় কোভিড হটস্পটে পরিণত হতে পারতো। সরকারের পক্ষ থেকে পরিস্থিতি মোকাবিলায় কোনও ফাঁক রাখা হচ্ছে না, সঙ্কট মোকাবিলা করতে স্বাস্থ্য ও চিকিৎসা ব্যবস্থাকে সবরকম ভাবে সহায়তা প্রদান করা হচ্ছে। গুরুত্বপূর্ণ ব্যবস্থাগুলির মধ্যে রয়েছে সামাজিক দূরত্ব, ভ্রমণ নিষেধাজ্ঞা, সরকারী ও বেসরকারী ক্ষেত্রে বাড়িতে থেকে কাজ করা, এছাড়াও টেস্টিং, স্ক্রিনিং বাড়ানো হয়েছে এবং চিকিৎসা কেন্দ্রগুলিতে সঠিক স্বাস্থ্য পরিষেবা প্রদানের মাধ্যমে মহামারীর প্রভাবকে প্রতিহত করার চেষ্টা চলছে।
অর্থমন্ত্রী জানিয়েছেন যে সরকার স্বাস্থ্য কর্মীদের বিনামূল্যে স্বাস্থ্য বীমা সহ ২৩ বিলিয়ন মার্কিন ডলারের সহায়তার ব্যবস্থা গ্রহণ করেছে; কর্মীদের নগদের ব্যবস্থা, নিখরচায় খাদ্য ও গ্যাস বিতরণ এবং ক্ষতিগ্রস্থ শ্রমিকদের জন্য সামাজিক সুরক্ষা ব্যবস্থাও এর অন্তর্ভুক্ত হয়েছে ।বিভিন্ন সংস্থা, বিশেষত এসএমই সংস্থাগুলিতে, আকস্মিক অর্থনৈতিক ক্ষয়ক্ষতি মোকাবিলায় সরকার আয়কর, জিএসটি, শুল্ক, আর্থিক পরিষেবা এবং কর্পোরেট সম্পর্কিত বিষয়ে বেশ কিছু ছাড় দিয়েছে। রাষ্ট্রায়ত্ত ব্যাংকগুলিও বিশেষ সহায়তা প্রদান করেছে। বাজার ঠিক রাখতে ও বেশ কিছু পদক্ষেপ নেওয়া হয়েছে। মানবিক সহায়তার অঙ্গ হিসেবে অতিরিক্ত ত্রাণ সরবরাহ এবং আগামী দিনে অর্থনৈতিক ক্ষেত্রকে চাঙ্গা করার জন্য সরকার বিভিন্ন সংস্থার কর্নধারদের সঙ্গে আলোচনা চালাচ্ছে।
শ্রীমতী সীতারামন আরও উল্লেখ করেছেন যে বিশ্ব সম্প্রদায়ের দায়িত্বশীল নাগরিক হিসাবে ভারত বিভিন্ন দেশে প্রয়োজনীয় ওষুধ সরবরাহ করছে এবং পরবর্তীকালেও এই সহায়তা প্রদান করা হবে। তিনি ফাস্ট ট্র্যাক কোভিড-১৯ রেসপন্স সুবিধাটি চালু করার জন্য বিশ্বব্যাংকের প্রশংসা করেছেন।
(CG/TG
প্রধানমন্ত্রীরদপ্তর
জাপানের প্রয়াত প্রধানমন্ত্রী শিনজো আবে-র রাষ্ট্রীয় শেষকৃত্য অনুষ্ঠানে যোগ দিলেন শ্রী নরেন্দ্র মোদী
নয়াদিল্লি, ২৭ সেপ্টেম্বর, ২০২২
জাপানের প্রয়াত প্রধানমন্ত্রী শিনজো আবে-র রাষ্ট্রীয় শেষকৃত্য অনুষ্ঠানে যোগ দিলেন ভারতের প্রধানমন্ত্রী শ্রী নরেন্দ্র মোদী। টোকিও-র নিপ্পন বুড়োকান-এ আয়োজিত প্রয়াত আবে-র শেষকৃত্য অনুষ্ঠানে উপস্থিত ছিলেন ২০ জন রাষ্ট্রপ্রধান সহ ১০০টিরও বেশি দেশের প্রতিনিধি।
একদা তাঁর প্রিয় বন্ধু প্রয়াত শিনজো আবে-র স্মৃতিতে সম্মান প্রদর্শন করেন শ্রী নরেন্দ্র মোদী। জাপানের প্রয়াত প্রধানমন্ত্রী ছিলেন ভারত-জাপান অংশীদারিত্বের এক বিশেষ প্রতিভূ।
রাষ্ট্রীয় শেষকৃত্য অনুষ্ঠান শেষে প্রয়াত শিনজো আবে-র স্ত্রী মিসেস আকি আবে-র সঙ্গে এক একান্ত বৈঠকে মিলিত হন ভারতের প্রধানমন্ত্রী। তিনি তাঁর শোক ও সমবেদনা প্রকাশ করেন মিসেস আবে-র কাছে। ভারত-জাপান অংশীদারিত্বের সম্পর্ককে এক নতুন মাত্রায় উন্নীত করার ক্ষেত্রে জাপানের প্রয়াত প্রধানমন্ত্রীর অবদানের কথা স্মরণও করেন তিনি। পরে, জাপানের বর্তমান প্রধানমন্ত্রী মিঃ কিশিদার সঙ্গেও আলাপচারিতায় মিলিত হন ভারতের প্রধানমন্ত্রী।
(PG/SKD/DM/
পরিবেশওঅরণ্যমন্ত্রক
‘স্বচ্ছ্বতা হি সেবা’ কর্মসূচি পালনে বিভিন্ন সরকারি দফতরে নানা উদ্যোগ গ্রহণ
কলকাতা ১৯ শে সেপ্টেম্বর, ২০২৩
সারা দেশে বিভিন্ন কর্মসূচির মাধ্যমে পক্ষকালব্যাপী স্বচ্ছ্বতা অভিযান পালনের জন্য জনগণের অংশীদারিত্ব বাড়াতে গত শুক্রবার  নতুন দিল্লিতে এক উদ্যোগ শুরু হয়। ‘স্বচ্ছ্বতা হি সেবা’ নামে এই কর্মসূচির উদ্বোধন করেন কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত, নগর ও আবাস দফতরের মন্ত্রী শ্রী হরদীপ সিং পুরী এবং গ্রামোন্নয়ন ও পঞ্চায়েতীরাজ মন্ত্রী শ্রী গিরিরাজ সিং। ৭৩ লক্ষ ৬২ হাজার শৌচাগার নির্মাণ করে কেন্দ্রীয় সরকার নগর এলাকার দরিদ্রদের সম্মান প্রদানের পাশাপাশি, স্বাস্থ্য ক্ষেত্রে উন্নতির সুযোগ করে দিয়েছেন ইতিমধ্যে। এর মধ্যে মোট ৬৭ লক্ষ এক হাজার শৌচাগার নির্মিত হয়েছে বাড়িতে বা। ৬ লক্ষ ৫২ হাজার তৈরি হয়েছে সুলভ শৌচালয় হিসেবে।
পশ্চিমবঙ্গে এই ‘স্বচ্ছ্বতা হি সেবা’ পক্ষ উদযাপনের জন্য বিভিন্ন সরকারি দফতরে নানা উদ্যোগ গ্রহণ করা হয়েছে। এনএসএস ছাড়াও পূর্ব ও দক্ষিণ পূর্ব রেলওয়ে এবং উপকূলরক্ষী বাহিনীর পক্ষে এই কর্মসূচি পালন করা হচ্ছে।
ভারতীয় উপকূলরক্ষী বাহিনীর উত্তর পূর্বের সদর দফতর ১৬ সেপ্টেম্বর ২০২৩ তারিখে ওড়িশা ও পশ্চিমবঙ্গে সমুদ্রতট পরিস্কার করার কর্মসূচি পালন করে। ওড়িশার পারাদ্বীপ, পুরী, বালেশ্বর এবং পশ্চিমবঙ্গের হলদিয়া, ফ্রেজারগঞ্জ এবং কলকাতায় এই অভিযান হয়।
উত্তর-পূর্বাঞ্চলের উপকূলরক্ষী বাহিনীর কমান্ডার, ইন্সপেক্টর জেনারেল ইকবাল সিং চৌহান বকখালি সমুদ্রতটে ফ্রেজারগঞ্জের আইসিজিএস বাহিনীর সঙ্গে এই অভিযানে অংশ নেন। প্রধান অতিথি ছিলেন গঙ্গাসাগর-বকখালির উন্নয়ন কর্তৃপক্ষের চেয়ারম্যান শ্রী শ্রীমন্ত কুমার মালি। অনুষ্ঠানে ইন্সপেক্টর জেনারেল ইকবাল সিং চৌহান এই কর্মসূচিতে অংশগ্রহণকারী সকলকে ধন্যবাদ ও অভিনন্দন জানান। দূষণমুক্ত পরিবেশ গড়ে তুলতে এই অভিযান বিশেষ কার্যকর হবে বলে তিনি মন্তব্য করেন। বিশ্বকে স্বচ্ছ্ব করে তুলতে নবপ্রজন্মের প্রতিশ্রুতিবদ্ধতার পরিচায়ক এই ধরনের কর্মসূচি।
কলকাতাতেও একই দিনে স্টেট ব্যাঙ্ক অফ ইন্ডিয়ার সহযোগিতায় মানিকতলার সুভাষ সরোবরে এক স্বচ্ছ্বতা অভিযানের আয়োজন করে উপকূলরক্ষী বাহিনী। স্বচ্ছ্ব জলাধার ও দূষণমুক্ত পরিবেশ সম্পর্কে সচেতনতা বাড়াতে এই কর্মসূচি বিশেষ গুরুত্বপূর্ণ ছিল। প্রধান অতিথির আসন অলঙ্কৃত করেন স্টেট ব্যাঙ্ক অফ ইন্ডিয়ার চিফ জেনারেল ম্যানেজার শ্রী প্রেম অনুপ সিনহা। অনুষ্ঠানে উপকূলরক্ষী বাহিনীর কর্মী ও তাঁদের পরিবার এবং স্টেট ব্যাঙ্ক অফ ইন্ডিয়ার কর্মীরা অংশ নেন।
উপকূলরক্ষী বাহিনীর উত্তর-পূর্বাঞ্চলের আঞ্চলিক সদর দফতরে এক বৃক্ষরোপন অভিযান পালন করা হয়। এছাড়াও, পশ্চিমবঙ্গ ও ওড়িশার জনগণকে স্বচ্ছ্বতার বিষয়ে সচেতন করার জন্য ছিল বিভিন্ন শিক্ষা প্রতিষ্ঠানে ভাষণ, মৎস্যজীবীদের সঙ্গে আলাপচারিতা, ওয়াকাথন ইত্যাদি কর্মসূচি।
প্রায় আড়াই হাজার উৎসাহী স্বেচ্ছাসেবী এই বৃহৎ অভিযানে অংশ নেয়। বিভিন্ন সমুদ্রতট থেকে প্রায় এক হাজার ৫০০ কিলোগ্রাম লিটার সামুদ্রিক বর্জ্য ও প্লাস্টিক সংগ্রহ করা হ্য়।
“স্বচ্ছ্ব উপকূল ও স্বচ্ছ্ব সমুদ্র’’ গড়ে তুলতে ও পরিবেশ দূষমমুক্ত করতে এই স্বচ্ছ্বতা অভিযানের ওপর গুরুত্ব দেওয়া হয়।
পাশাপাশি, কলকাতা, বহরমপুর, ধুপগুড়ি, ঘাটাল ও পুরুলিয়া-সহ কলেজ ও স্কুলগুলিতে শ্রেণিকক্ষ ও শিক্ষা প্রতিষ্ঠান চত্বর পরিস্কারের কর্মসূচি পালন করে এনএসএস শাখা।
১৫ ও ১৬ সেপ্টেম্বর তারিখে পূর্ব ও দক্ষিণ পূর্ব রেলওয়ে কর্তৃপক্ষ-ও পালন করে স্বচ্ছ্বতা পক্ষ।
AC /SSS/PM /SG
(Visitor Counter : 11
শিল্পওবাণিজ্যমন্ত্রক
অতিমারীর সময় রপ্তানী বৃদ্ধিতে পদক্ষেপ
নয়াদিল্লী, ১৮ সেপ্টেম্বর, ২০২০
২০২০র মার্চ থেকে কোভিড-১৯ অতিমারীর সময়ে রপ্তানীকারকদের নানা বিষয় এবং সমস্যা নিয়ে ও অতিমারীর সময়ে রপ্তানীর প্রসারে এক্সপোর্ট প্রমোশন কাউন্সিল, চেম্বার অফ কমার্স অ্যান্ড ইন্ডাস্ট্রি, শিল্প প্রতিষ্ঠান এবং সংস্থাগুলির সঙ্গে নিয়মিত বৈঠক করা হয়েছে। তাদের তোলা বিষয়গুলির দ্রুত সমাধানের লক্ষ্যে সংশ্লিষ্ট মন্ত্রক এবং দপ্তরের কাছে পাঠানো হয়েছে।
সরকার রপ্তানীর প্রসারে নিম্নলিখিত গুরুত্বপূর্ণ পদক্ষেপগুলি নিয়েছে-
১. ২০১৫-২০র বৈদেশিক বাণিজ্য নীতির মেয়াদ ১ বছর বাড়িয়ে ৩১শে মার্চ ২০২১ পর্যন্ত করা হয়েছে এবং কোভিড-১৯এর জন্য ছাড় অনুমোদন ও সময়সীমা বৃদ্ধি করা হয়েছে।
২. বৈদেশিক বাণিজ্য নীতির অধীনে রপ্তানী দায়ের মেয়াদ বাড়ানো হয়েছে, অনুমতিপত্রের মেয়াদ বাড়ানো হয়েছে, বিশেষ অর্থনৈতিক অঞ্চলের ইউনিটগুলিকে বিভিন্ন ছাড় দেওয়া হয়েছে যাতে সেগুলিতে কাজকর্ম হয়। বিভিন্ন তদন্তের বিষয়েও সরলীকরণ করা হয়েছে।
৩. জাহাজে তোলার আগে এবং পরে রপ্তানী ঋণে সুদ সমতা কর্মসূচির মেয়াদ ১ বছর বাড়িয়ে ৩১শে মার্চ ২০২১ করা হয়েছে।
৪. বিভিন্ন মন্ত্রক থেকে বিভিন্ন উৎসাহ ভাতার প্যাকেজ প্রজ্ঞাপিত করা হয়েছে।
৫. সার্টিফিকেট অফ অরিজিনের জন্য একটি অভিন্ন ডিজিট্যাল প্ল্যাটফর্মের সূচনা হয়েছে যাতে রপ্তানীকারকরা মুক্ত বাণিজ্য চুক্তির সুবিধা পায়।
৬. কৃষিজ পণ্য রপ্তানী নীতি অনুসূচিত হয়েছে যার অধীনে কৃষি পণ্য, প্রাণীজ পণ্য, মৎস্য, খাদ্য প্রক্রিয়াকরণ ক্ষেত্র উৎসাহ পাবে।
৭. শীর্ষ স্থানীয় ১২টি পরিষেবা ক্ষেত্রের জন্য নির্দিষ্ট কার্যকরী পরিকল্পনার মাধ্যমে পরিষেবা রপ্তানীর প্রসার ঘটানো হয়েছে।
৮. যেসমস্ত পণ্য রপ্তানীযোগ্য সেগুলি চিহ্নিত করে তাদের জন্য জেলাগুলিকে রপ্তানী হাব হিসেবে গড়ে তোলার প্রয়াস নেওয়া হয়েছে যাতে এইসব পণ্য রপ্তানীতে প্রতিবন্ধকতা দূর হয়, স্থানীয় উৎপাদক এবং রপ্তানীকারকরা সাহায্য পান এবং জেলায় কর্মসংস্থানের সৃষ্টি হয়।
৯. পণ্য পরিষেবা এবং দক্ষতার জন্য বাধ্যতামূলক মান নির্ধারণের জন্য ব্যবস্থা গ্রহণ।
১০. আমাদের বাণিজ্য, পর্যটন, প্রযুক্তি এবং লগ্নির লক্ষ্যপূরণে বিদেশে ভারতীয় দূতাবাসগুলিকে সক্রিয়করণ।
১১. ঘরোয়া শিল্পগুলিকে সাহায্য করতে প্যাকেজ ঘোষণা। বিশেষ করে অতিক্ষুদ্র, ক্ষুদ্র ও মাঝারি শিল্পের জন্য ব্যাঙ্কিং ব্যবস্থা এবং আর্থিক ছাড়ের ব্যবস্থা করা।
আজ রাজ্যসভায় এক লিখিত জবাবে কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল একথা জানিয়েছেন।
(CG/AP/NS
কেন্দ্রীয়মন্ত্রিসভা
মুসলিম মহিলা  দ্বিতীয় অধ্যাদেশ, ২০১৯ জারি করার প্রস্তাব কেন্দ্রীয় মন্ত্রিসভায় অনুমোদিত
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সংবিধানের ১২৩ ধারার ১ নং উপ-ধারা অনুসারে, মুসলিম মহিলা  দ্বিতীয় অধ্যাদেশ, ২০১৯ জারি করার প্রস্তাব অনুমোদিত হয়েছে।
মুসলিম মহিলা  বিল, ২০১৮-তে প্রয়োজনীয় সংশোধনী আনার প্রস্তাবও অনুমোদিত হয়েছে। বিলটি রাজ্যসভায় পাশ হওয়া বাকি আছে।
প্রস্তাবিত এই অধ্যাদেশের ফলে বিবাহিত মুসলিম মহিলাদের অধিকার সুরক্ষিত হবে এবং তাৎক্ষণিকভাবে তাঁদের স্বামী কর্তৃক ‘তালাক-এ-বিদ্দাত’-এর মাধ্যমে বিবাহ বিচ্ছেদের প্রথা প্রতিরোধ করা সম্ভব হবে। প্রস্তাবিত এই অধ্যাদেশে তিন তালাকে ক্ষতিগ্রস্ত নাবালক সন্তানদের আর্থিক সহায়তা এবং তাদের উপযুক্ত দেখভালেরও সংস্থা রয়েছে
CG/PB/DM
(Visitor Counter : 70
অর্থমন্ত্রক
প্রধানমন্ত্রী গরীব কল্যাণ প্যাকেজের আওতায় নদীয়া জেলায় সমস্ত ব্যাঙ্ক শাখা থেকে অর্থ তোলার ক্ষেত্রে ৭৫ হাজারেরও বেশি লেনদেন
কলকাতা, ১৪ এপ্রিল, ২০২০
নদীয়া জেলায় প্রধানমন্ত্রী গরীব কল্যাণ প্যাকেজের আওতায় সুবিধাভোগীদের মধ্যে অর্থ তোলার ক্ষেত্রে ব্যাপক ব্যস্ততা লক্ষ্য করা গেছে। এই সুফলভোগীরা প্রধানমন্ত্রী জন ধন যোজনার আওতায় জিরো ব্যালেন্সে অ্যাকাউন্ট খুলেছিলেন। সুফলভোগীদের মধ্যে অধিকাংশই মহিলা, যাঁরা ব্যাঙ্কের বিভিন্ন শাখায় গিয়ে অথবা বিজনেস করেসপন্ডেন্টদের  সঙ্গে যোগাযোগ করে প্রধানমন্ত্রী গরীব কল্যাণ প্যাকেজের আওতায় অর্থ সংগ্রহ করেছে। জেলার লিড ব্যাঙ্কের  ম্যানেজার শ্রী বিমল কুমার ভট্টাচার্য জানিয়েছেন, সমস্ত ব্যাঙ্ক শাখা এবং বিজনেস করেসপন্ডেন্টদের মাধ্যমে ৭৫ হাজারেরও বেশি লেনদেন হয়েছে।
কোভিড-১৯ লকডাউন চলাকালীন সমাজের দুর্বলতর শ্রেণীর মানুষকে মৌলিক সুযোগ-সুবিধা পৌঁছে দিতে কেন্দ্রীয় অর্থমন্ত্রী শ্রীমতী নির্মলা সীতারমন গত মাসের শেষের দিকে প্রধানমন্ত্রী গরীব কল্যাণ প্যাকেজের আওতায় ১ লক্ষ ৭০ হাজার কোটি টাকা সহায়তার কথা ঘোষণা করেছিলেন। এই প্যাকেজের অঙ্গ হিসাবে সরকার বিনামূল্যে খাদ্যশস্য বিতরণ; মহিলা, প্রবীণ নাগরিক ও কৃষকদের নগদ হস্তান্তরের কথা ঘোষণা করা হয়। এখনও পর্যন্ত নগদ সুবিধা হস্তান্তর কর্মসূচির মাধ্যমে ৩২ কোটি ৩২ লক্ষ সুফলভোগীকে ২৯ হাজার ৩৫২ কোটি টাকা সহায়তা দেওয়া হয়েছে। এছাড়াও, কর্মচারী ভবিষ্যনিধি তহবিল সংগঠনকে ১ হাজার কোটি টাকা দেওয়া হয়েছে। উদ্দেশ্য, এই তহবিল সংগঠনের যে সমস্ত সদস্য মাসিক ১৫ হাজার টাকার কম বেতন পান, তাঁদের সহায়তা করা।
নদীয়া জেলার বিভিন্ন ব্যাঙ্ক শাখা থেকে প্রাপ্ত তথ্যানুযায়ী, প্রধানমন্ত্রী গরীব কল্যাণ প্যাকেজের আর্থিক সুবিধা গ্রহণে সুফলভোগীদের মধ্যে ব্যাপক ব্যস্ততা লক্ষ্য করা গেছে। একই সঙ্গে, টাকা তোলার সময়ে সুফলভোগীরা সামাজিক দূরত্ব বজায় রাখার নীতি-নির্দেশিকাগুলিও যথাযথভাবে অনুসরণ করেছেন। এ সম্পর্কিত সরকারের নির্দেশিকাগুলিও পালন করেছেন।
উল্লেখ করা যেতে পারে, জন ধন যোজনার ১৯ কোটি ৮৬ লক্ষ মহিলা অ্যাকাউন্টধারীর প্রত্যেকেই ৫০০ টাকা করে পেয়েছেন। এই খাতে সরকারের মোট খরচ হয়েছে ৯ হাজার ৯৩০ কোটি টাকা।
SSS/BD/SB
(Visitor Counter : 12
প্রধানমন্ত্রীরদপ্তর
কেন্দ্রীয় মন্ত্রী শ্রী অনুরাগ ঠাকুরের লেখা মন কি বাত নিয়ে নিবন্ধ শেয়ার করেছেন প্রধানমন্ত্রী
নয়াদিল্লি, ১৭ এপ্রিল, ২০২৩
প্রধানমন্ত্রী শ্রী নরেন্দ্র মোদী কেন্দ্রীয় মন্ত্রী শ্রী অনুরাগ ঠাকুরের লেখা মন কি বাত নিয়ে নিবন্ধটি সকলের সঙ্গে শেয়ার করেছেন। এই নিবন্ধের শিরোনাম হ’ল – ‘১০০তম পর্বে মন কি বাত, সমগ্র দেশে জনআন্দোলন গড়ে তুলেছে’।
কেন্দ্রীয় তথ্য ও সম্প্রচার এবং যুব ও ক্রীড়া বিষয়ক মন্ত্রী শ্রী অনুরাগ সিং ঠাকুরের এক ট্যুইটের জবাবে প্রধানমন্ত্রী তাঁর ট্যুইটে বলেন, “কেন্দ্রীয় মন্ত্রী শ্রী অনুরাগ ঠাকুর লিখেছেন, কিভাবে মন কি বাত নিজস্ব বিষয়ের পাশাপাশি জনগণের সঙ্গে আলাপচারিতার অভিনব পদ্ধতির জন্য অদ্বিতীয় হয়ে উঠেছে সেই বিষয়ে”।
PG/PM/SB
(
রেলমন্ত্রক
ভারতীয় রেলের গ্র্যান্ড কর্ড রুটে সর্বাধুনিক ইলেক্ট্রনিক ইন্টারলকিং ব্যবস্থার সূচনা
নয়াদিল্লি, ২২ অক্টোবর, ২০১৯
ভারতীয় রেলের গ্র্যান্ড কর্ড রুট বা পণ্য ও যাত্রী পরিবহণের দিক থেকে গুরুত্বপূর্ণ ও ব্যস্ততম রুটে সর্বাধুনিক ইলেক্ট্রনিক ইন্টারলকিং ব্যবস্থার সূচনা হয়েছে। এই ব্যবস্থা চালু হওয়ার ফলে ট্রেনের গতি যেমন বাড়বে, তেমনই দিল্লি-হাওড়া রুটে সফরের বর্তমান সময় ১৭-১৯ ঘন্টা থেকে কমে প্রায় ১২ ঘন্টায় দাঁড়াবে। হাওড়া-গয়া-দিল্লি এবং হাওড়া-এলাহাবাদ-মুম্বাই রেল নেটওয়ার্ককে গ্র্যান্ড কর্ড রুট হিসেবে গণ্য করা হয়েছে। এই দুটি রেল নেটওয়ার্ক পশ্চিমবঙ্গের সীতারামপুর এবং উত্তরপ্রদেশের পণ্ডিত দীনদয়াল উপাধ্যায় জংশনের মধ্যে যোগসূত্র হিসেবে কাজ করে থাকে। ভারতীয় রেলের উত্তর-মধ্য রেলের অন্তর্গত সীতারামপুর থেকে পণ্ডিত দীনদয়াল উপাধ্যায় জংশনের দূরত্ব ৪৫০ কিলোমিটার। নতুন দিল্লি-হাওড়া রুটের প্রায় ৫৩ শতাংশ ট্রেন চলাচল এই নেটওয়ার্ক দিয়ে চলাচল করে থাকে। বর্তমানে নতুন দিল্লি-হাওড়া রুটে ৬৫ বছরের পুরনো যে মেকানিক্যাল সিগন্যাল ব্যবস্থা কার্যকর ছিল, তার পরিবর্তে আধুনিক এই ইন্টারলকিং ব্যবস্থা চালু করা হয়েছে। উত্তরপ্রদেশের টুন্ডলা স্টেশনে এই ইন্টারলকিং ব্যবস্থা গড়ে উঠেছে।
সর্বাধুনিক এই ইন্টারলকিং ব্যবস্থা গড়ে তুলতে গত ২ সেপ্টেম্বর থেকে ২০ অক্টোবর পর্যন্ত প্রায় ৫০০ জন কর্মী দিবারাত্রি এক নাগাড়ে কাজ করেছেন। খুব অল্প সময়ের মধ্যেই এবং যাত্রী পরিবহণে ন্যূনতম অসুবিধার সৃষ্টি করে অত্যন্ত জটিল ও গুরুত্বপূর্ণ এই কাজ সম্পন্ন হয়েছে। টুন্ডলা জংশন নতুন দিল্লি-হাওড়া রুটের অন্যতম গুরুত্বপূর্ণ একটি কেন্দ্র। এখানে ট্রেন যাতায়াতের গড় হার ১৬০ শতাংশ যা ক্ষমতার তুলনায় অনেক বেশি। এই রেল পথটি প্রধান রুট হিসেবে আগ্রা ক্যান্টমেন্ট জংশনের সঙ্গে যোগসূত্র স্থাপন করেছে। টুন্ডলা স্টেশনে গড়ে ওঠা এই ইন্টারলকিং ব্যবস্থায় ৬১৩টি রুট কম্বিনেশন রয়েছে যা দক্ষিণ-পূর্ব রেলের খড়্গপুরের পর দ্বিতীয়। উল্লেখ করা যেতে পারে, খড়্গপুরে এ ধরনের ৮০০টি রুট কম্বিনেশন রয়েছে।
টুন্ডলা স্টেশনে সর্বাধুনিক এই ইন্টারলকিং ব্যবস্থা চালু হওয়ার ফলে ট্রেনের রুট পরিবর্তনের ক্ষেত্রে বর্তমান ৫-৭ মিনিট সময় কমে ৩০-৬০ সেকেন্ডে দাঁড়াবে। এমনকি, সেন্ট্রালাইজড পাওয়ার কেবিন ব্যবস্থার দরুণ এই স্টেশনে ট্রেন পরিচালনার সংখ্যা দৈনিক ২০০ থেকে বেড়ে ২৫০ হবে। এর ফলে, টুন্ডলায় বাইরে থেকে আসা ট্রেনগুলির সময় সাশ্রয় হবে এবং যাত্রাপথে ট্রেনের সময়ানুবর্তিতা বজায় থাকবে। এই স্টেশনে ইয়ার্ড লাইনগুলির দৈর্ঘ্য বাড়ানোর ফলে যাত্রী ও পণ্যবাহী বহু সংখ্যক কামরার ট্রেনগুলিও দাঁড়াতে পারবে এবং তাদের নির্দিষ্ট রুটে পরিচালিত করা সম্ভব হবে। নতুন এই ইন্টারলকিং ব্যবস্থা চালু হওয়ায় টুন্ডলা স্টেশন থেকে প্রস্থানের যে দুটি পৃথক লাইন চালু হয়েছে, তার ফলে আপৎকালীন পরিস্থিতিতে মেডিকেল রিলিফ ট্রেন পরিচালনা করাও সহজ হবে।
সর্বাধুনিক এই ইন্টারলকিং ব্যবস্থা চালু হওয়ায় নতুন দিল্লি-হাওড়া মেইন লাইনে চলাচলকারী ট্রেনগুলির সময়ানুবর্তিতা বাড়বে এবং এই ব্যবস্থা রেল নেটওয়ার্কের উন্নয়নে সুদূরপ্রসারী ভূমিকা নেবে।
CG/BD/DM
(Visitor Counter : 54
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২৮শে জুন, ২০২১
কোভিড-১৯ টিকাকরণে ভারত আরেকটি মাইলফলক অতিক্রম করল। মার্কিন যুক্তরাষ্ট্রের থেকে ভারত বেশি টিকার ডোজ দিয়েছে।
দেশজুড়ে টিকাকরণ অভিযানে এ পর্যন্ত ৩২ কোটি ৩৬ লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ৪৬,১৪৮ জন, ।
ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৫,৭২,৯৯৪।
সারা দেশে এ পর্যন্ত মোট সুস্থ হয়েছেন ২ কোটি ৯৩ লক্ষ ০৯ হাজার ৬০৭ জন।
গত চব্বিশ ঘন্টায় আরোগ্য লাভ করেছেন ৫৮,৫৭৮ জন।
পর পর ৪৬ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৬.৮%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৮১%।
পরপর ২১ দিন দৈনিক সংক্রমিতের হার ৫%র কম౼আজ এই হার ২.৯৪%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪০ কোটি ৬৩ লক্ষ।
CG/CB
(Visitor Counter : 108
প্রধানমন্ত্রীরদপ্তর
জাতীয় বিজ্ঞান দিবস উপলক্ষে বিজ্ঞানীদের প্রধানমন্ত্রীর শুভেচ্ছা
নয়াদিল্লি, ২৮ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী জাতীয় বিজ্ঞান দিবস উপলক্ষে বিজ্ঞানীদের শুভেচ্ছা জানিয়েছেন।
ট্যুইটে প্রধানমন্ত্রী বলেছেন, “জাতীয় বিজ্ঞান দিবস আমাদের বিজ্ঞানীদের মেধা ও দৃঢ়তাকে অভিবাদন জানানোর এক উপলক্ষ্য। বিজ্ঞানীদের উদ্ভাবনের প্রতি গভীর অধ্যবসায় এবং প্রেরণাদায়ক গবেষণা ভারত ও বিশ্বকে অবদান যুগিয়েছে। ভারতীয় বিজ্ঞানের এগিয়ে চলার প্রচেষ্টা অব্যাহত থাকুক এবং আমাদের যুবসমাজের মধ্যে বিজ্ঞানের প্রতি আরও আকৃষ্ট হওয়ার মানসিকতা গড়ে উঠুক।
ভারত সরকার গবেষণা ও উদ্ভাবন ক্ষেত্রের জন্য আরও ভালো বাতাবরণ গড়ে তুলতে একাধিক উদ্যোগ নিয়ে চলেছে। এ বছরের গোড়ার দিকে ভারতীয় বিজ্ঞান কংগ্রেসে আমি বিজ্ঞানের বিভিন্ন দিকের কথা উল্লেখ করেছিলাম। সেগুলি আজ আরও একবার স্মরণ করিয়ে দিই”।
CG/BD/SB
(Visitor Counter : 96
প্রধানমন্ত্রীরদপ্তর
জব্বলপুরের প্রাচীন কুয়া পুনরুজ্জীবিত করার প্রশংসা করেছেন প্রধানমন্ত্রী
নতুন দিল্লি, ২ জুন, ২০২৩
প্রধানমন্ত্রী শ্রী নরেন্দ্র মোদী জব্বলপুরে জল সংরক্ষণের জন্য স্থানীয় বাসিন্দাদের প্রচেষ্টার প্রশংসা করেছেন। প্রাচীন একটি কুয়া পুনরুজ্জীবনের যে কাজ সেখানকার নাগরিকরা করেছেন, প্রধানমন্ত্রী তারও প্রশংসা করেন।
লোকসভার সাংসদ শ্রী রাকেশ সিং-এর এক ট্যুইটের জবাবে প্রধানমন্ত্রী তাঁর ট্যুইটে বলেন:
“অত্যন্ত প্রশংসনীয় উদ্যোগ! জল সংরক্ষণের জন্য জব্বলপুরে জন অংশীদারিত্বের ভাবনা সকলকে উৎসাহিত করবে।”
(AC/PM/AS